Eurovision Song Contest 2000

Eurovision Song Contest 2000 var den 45. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransens fant sted i Sverige etter at landet vant 1999-konkurransen med «Take Me to Your Heaven» og Charlotte Nilsson. Sendingen ble produsert av Sveriges Television og gikk direkte fra Globen Arena i Stockholm lørdag 13. mai 2000. Programledere var Kattis Ahlström og Anders Lundin. Dette var andre gang konkurransen ble arrangert i Stockholm, og fjerde gang den fant sted i Sverige. Globen skulle senere være vertskap igjen for konkurransen i 2016. 

Deltakerfeltet besto av 24 land. Latvia debuterte, og Russland var tilbake for første gang siden 1997. Slovakia, Hellas og Ungarn avsto fra å delta av økonomiske årsaker, mens Finland, Nord-Makedonia, Romania og Sveits var tilbake etter å ha måttet stå over i 1999. Samtidig måtte Bosnia-Hercegovina, Litauen, Polen, Portugal og Slovenia stå over 2000-konkurransen, siden de hadde lavest snittpoengsum i femårsperioden 1995–1999. 

Danmark vant konkurransen med Olsen Brothers og sangen «Fly on the Wings of Love» som fikk 195 poeng. Dette var Danmarks andre seier til da, og den første på 37 år – siden Grethe og Jørgen Ingmann vant med «Dansevise» i 1963. Russland, Latvia, Estland og Tyskland utgjorde resten av topp fem. Både Russland og Estland fikk sine beste plasseringer i konkurransen til da, mens Latvias tredjeplass var den beste plasseringen til et debutantland siden Polens andreplass i 1994. Norge var representert av gruppen Charmed som sang «My Heart Goes Boom» til en ellevteplass.

Gjennom en sponsoravtale med Microsoft ble konkurransen for første gang sendt direkte over internett.

 Bakgrunn 
venstre|miniatyr|Globen i Stockholm, i dag kjent som Avicii Arena.
Etter seieren med «Take Me to Your Heaven» i Jerusalem året før, var det Sverige og SVT som var vertskap for konkurransen. Dette var fjerde gang Sverige arrangerte Eurovision Song Contest etter å ha arrangert i Stockholm i 1975, Göteborg i 1985 og i Malmö i 1992. 

SVT la konkurransen til Globen Arena, i dag kjent som Avicii Arena, med plass til  tilskuere. Tv-programlederne Kattis Ahlström og Anders Lundin ble valgt til å lede programmet. Sistnevnte var kjent også for norske seere etter å ha vært programleder for den nordiske samproduksjonen Pick-Up. Svante Stockselius var hovedprodusent for finalen, mens norske Marius Bratten var regiansvarlig for sendingen. 

Etter synkende seertall årene i forveien, ønsket de svenske arrangørene å fornye showet. Både scenedekor og kameraføring var mer moderne enn tidligere. Det samme var logoen, en stilisert halvåpen munn som skulle være en «sensuell, men stilistisk ren munn, som representerte sang, dialog og tale», ifølge logoskaperne. På scenen var det også fem store mobile tv-skjermer på nærmere 2 ganger 4 meter. Postkort-filmene mellom sangene skulle også vise frem Stockholm som en moderne storby. 3000 mennesker var involvert i arbeidet med finalen, og SVT brukte 22 kameraer under sendingen fra Globen.

Prislappen for hele produksjonen var anslått til 50 millioner svenske kroner, og av dette betalte NRK  kroner for å delta i konkurransen.

 Kvalifisering 
Siden stadig flere land ønsket å delta i konkurransen, hadde EBU innført et mer permanent kvalifiseringssystem fra 1997 for å holde deltakerantallet nede. Et land som ikke var kvalifisert ett år, fikk automatisk rett til å delta året etter. Dette var første året der ordningen med «de fire store» tok til å gjelde. Dette innebar at konkurransens fire største økonomiske bidragsytere – Frankrike, Spania, Storbritannia og Tyskland – var sikret deltakelse uansett hvordan de gjorde det i konkurransen. 

EBU økte dette året deltakerantallet fra 23 til 24. Startfeltet besto av vertslandet Sverige og «de fire store»: Frankrike, Spania, Storbritannia og Tyskland. I tillegg deltok debutantlandet Latvia, de 13 landene med høyest gjennomsnittspoengsum fra femårsperioden 1995–1999 og landene som måtte stå over finalen året før. 

På grunn av kvalifiseringsordningen var ikke Bosnia-Hercegovina, Litauen, Polen, Portugal og Slovenia kvalifisert for 2000-konkurransen. Dette for å gi plass til Finland, Republikken Makedonia, Romania, Russland og Sveits som måtte stå over året før. Hellas skulle også ha deltatt etter å ha måttet stå over i 1999, men den greske kringkasteren ERT valgte av økonomiske årsaker ikke å delta. Ungarn og Italia var nå permanent fraværende fra konkurransen.
+Kvalifiseringstabell for 2000RangLandSnittMottatte poeng per år19951996199719981999Automatisk kvalifisert som fjorårsvinner og vert190,401001003653163Kvalifisert etter å ha stått over i 1999225,0017 33316,00 16415,5092259,00225066,00 6Kvalifisert som en av «de fire store»7116,80767722716638862,251 2286140950,8011917962111044,80941895314Kvalifisert på bakgrunn av høyeste snittpoengsum 1995–199911115,3381 172931289,004416215764181384,60919824131791481,40766866165321576,00785150711675,50948236901775,20148114079351862,6792 25711961,503151181462057,607972983722153,00676812652249,00215712125212347,5082212238Kvalifisert som debutantland24–Ikke kvalifisert for finalen i 20002545,4084166017502633,75141322862729,00592036122827,2015315419172913,0013Sto over39,806836391214,00198

 Sendingen 
miniatyr|Anders Lundin var en av de to programlederne.
Programmet åpnet med bilder fra Stockholm, mens navnet på alle deltakerlandene ble lest opp. Deretter ble det vist bilder inne fra et mørklagt og stille Globen, før en hvitkledd, blond jente dukket opp på scenen og ropte «Welcome, Europe!». Da brøt jubelen løs blant de  publikummerne i arenaen. Programlederne Kattis Ahlström og Anders Lundin kom deretter på scenen og holdt en introduksjon på alle deltakerspråkene. 

Deretter startet presentasjonen av de 24 deltakerlåtene. Rekkefølgen var avgjort ved loddtrekning flere måneder i forveien, Israel åpnet, mens Østerrike avsluttet. Som året før hadde Norge fått trukket startnummer åtte. Hvert land ble presentert med en såkalt postkortfilm som viste en ting fra det respektive landet på plass i Stockholm. I Norges postkortfilm var det norsk bensin som var temaet. Underveis i sangpresentasjonen var det flere pauser der en viste klipp fra tidligere finaler. 
venstre|miniatyr|Olsen Brothers tok en overraskende dansk seier. Her fra Dansk Melodi Grand Prix 2017. Foto: Wouter van Vliet, EuroVisionary
Pausenummeret var en «musikalsk rundreise» i Europa, regissert av Johan Söderberg. Nummeret åpnet med en felespillende svensk jente på scenen, akkompagnert av en kortfilm med bilder av syngende og spillende mennesker fra ulike land i Europa. Nummeret ble avsluttet med et kombinert danse- og trommeshow direkte fra Globen. 
SVT hadde som mål å modernisere konkurransen, og arrangørene ble godt hjulpet av startfeltet som besto av langt mer tidsriktige og kommersielle låter enn tidligere. Blant disse var sangene fra Estland, Norge, Russland, Island og Latvia. Sverige var representert av Roger Pontare som blant annet fikk hjelp fra den norske joikeren Johan Sara.

Men blant de mange ungdommelige og tidsriktige sangene, var det de middelaldrende danske brødrene Olsen som vant med «Fly on the Wings of Love». Den danske seieren kom overraskende på både presse og spillselskaper, og etter seieren kommenterte Aftenposten: «At de to sympatiske brødrene vant, er ikke bare en stor overraskelse, men også et paradoks. For dette var året da sangkonkurransen gjennomgikk en nesten total foryngelse, der seige ballader var byttet ut med ungdommelig gladpop.»  

Tross dette fikk «Fly on the Wings of Love» større kommersiell suksess enn vinnerlåtene årene før, og i Sverige solgte singelen til platina. I Norge lå sangen fire uker på VG-lista med en femteplass som høyeste notering. Også albumet Wings of Love solgte bra og toppet VG-lista i seks uker. Dette var danskenes andre seier i konkurransen, og den første på 37 år, siden Grethe og Jørgen Ingmann vant konkurransen i 1963 med «Dansevise».  

Sendingen ble direkteoverført til 33 land – blant andre Australia og Japan – og hadde et potensielt publikum på 800 millioner seere.  

 Avstemningen 
Hvert land ga 1–8, 10 og 12 poeng til sine ti favorittsanger via telefonavstemning. Seerne fikk stemme i ti minutter før linjene stengte, men hvert land hadde også en reservejury på åtte personer i tilfelle det oppsto problemer med telefonavstemningen. Fem av landene – Latvia, Nord-Makedonia, Romania, Russland og Tyrkia – brukte jury. I tillegg måtte Nederland bruke sin reservejury da landet avlyste telefonavstemningen kort tid før finalen på grunn av fyrverkeriulykken i Enschede samme dag. Overdommer for avstemningen var Christine Marchal-Ortiz fra EBU.

Estlands Ines og «Once in a Lifetime» var den store forhåndsfavoritten dette året, i konkurranse med blant andre norske Charmed, Russlands Alsou og latviske Brainstorm. Men da poengene begynte å komme inn, tok Danmark ledelsen fra start og vant til slutt klart med  –  foran Russland på andreplass. «Fly on the Wings of Love» fikk hele åtte 12-poengere og sju 10-poengere. Norske tv-seere ga  til Danmark. Favorittene Latvia og Estland ble henholdsvis nummer tre og fire, mens Norge endte på en ellevteplass.

 Norges bidrag 
Det norske bidraget var sangen «My Heart Goes Boom» og ble fremført av gruppen Charmed – bestående av Hanne Haugsand, Monica Nygård og Oddrun Valestrand. Den friske poplåten hadde overraskende vunnet den norske finalen i mars og ble liggende på VG-lista i elleve uker med tredjeplass som høyeste notering. Den norske låten var komponert av Morten Henriksen, med tekst av Tore Madsen.I forkant av den internasjonale finalen seilte det norske bidraget opp som en av favorittene til å vinne. Den norske delegasjonslederen, Jon Ola Sand, hadde aldri opplevd en så stor interesse for Norge tidligere, og jentene i Charmed begeistret presse og fans i dagene før finalen. I finaleuken hadde flere av veddemålsbyråene «My Heart Goes Boom» på topp tre. Fire dager før finalen hadde det britiske spillselskapet William Hill Norge på andreplass, etter Estland. Oppmerksomheten var stor rundt de norske deltakerne, men etter en svak generalprøve dagen før finalen, ba Charmed om å få ro frem til finalen. På scenen i Globen lørdag 13. mai gikk Charmed på scenen som nummer åtte. Med seg hadde de koristene Åshild Stensrud, Håvard Gryting og Karin Kvalvaag. Tross favorittstemplet på forhånd, fikk Norge bare 57 poeng fra de andre landene og havnet på en ellevteplass.

Marit Åslein, som hadde jobbet med programleder Anders Lundin i den nordiske samproduksjonen Pick-Up, leste de norske stemmene. Jostein Pedersen kommenterte sendingen på NRK1, mens Stein Dag Jensen kommenterte for NRK P1.

I opptakten til finalen hadde NRK og Telenor gått sammen om en storsatsing på internett. I uken før finalen kunne leserne lese daglige rapporter, se videoklipp og annet på internett. Dette var første gang NRK hadde en så omfattende dekning av konkurransen på internett, og prosjektet skulle teste hvordan NRK og Telenor kunne «jobbe sammen for å utvikle tilbudet av bredbåndstjenester i Norge». Eurovision Song Contest ble også sendt på internett for første gang dette året, men dette var ikke en del av NRK og Telenors tilbud.

 Hendelser 
På forhånd var det en del kontroverser omkring den israelske gruppen Ping Pong. Under prøvene viftet gruppens medlemmer med både israelske og syriske flagg som et budskap om fred mellom de to landene. Alle de fire gruppemedlemmene fortalte også at de var biseksuelle og praktiserte fri sex, og de to mennene i gruppen kysset under opptredenen. Både den israelske delegasjonen og EBU-ledelsen truet med å diskvalifisere det israelske bidraget dersom gruppen fortsatte å vifte med flaggene, men Ping Pong fikk til slutt likevel lov til å bruke flaggene under opptredenen.

Etter den danske seieren la den russiske delegasjonen inn protest mot Danmark, siden Jørgen Olsen hadde brukt en vocoder for å forvrenge stemmen på et av versene i vinnersangen. EBU avviste klagen.

Nederland avlyste sin telefonavstemning som følge av den store fyrverkeriulykken i Enschede tidligere samme dag. Den nederlandske kringkasteren NOS valgte også å avbryte direktesendingen fra Sverige i respekt for ofrene og for å kunne sende nyheter om ulykken. I stedet var det den nederlandske reservejuryens poeng som ble brukt i konkurransen.

For første gang ga EBU ut en offisiell samle-cd med alle deltakersangene. Unionen hadde gitt ut et lignende samlealbum året før, men da inneholdt ikke cd-en alle deltakersangene på grunn av uenigheter om rettigheter. Dette var også første året finalen ble sendt via internett.

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01«Sa'me'akh» (שמח)HebraiskLykkelig22702Linda Wagenmakers«No Goodbyes»EngelskIngen farvel134003«Don't Play That Song Again»EngelskIkke spill den sangen igjen162804Ines«Once in a Lifetime»EngelskEn gang i livet49805«On aura le ciel»FranskVi vil ha himmelen23506«The Moon»EngelskMånen172507«Desire»Engelsk, maltesiskBegjær87308Charmed«My Heart Goes Boom»EngelskHjertet mitt går bang115709Alsou«Solo»Engelsk–215510«Envie de vivre»FranskØnsket om å leve24211«Nómiza» (Νόμιζα)Gresk, italienskJeg trodde21812«Tell Me!»EngelskFortell meg!124513«Colgado de un sueño»SpanskHengende fra en drøm181814Olsen Brothers«Fly on the Wings of Love»EngelskFly på kjærlighetens vinger119515Stefan Raab«Wadde hadde dudde da?»Tysk, engelskHva har du der?59616«La vita cos'è?»ItalienskLivet, hva er det?201417Goran Karan«Kad zaspu anđeli»KroatiskNår englene sovner97018Roger Pontare«When Spirits Are Calling My Name»EngelskNår åndene kaller mitt navn78819«100% te ljubam» (100% те љубам)Makedonsk, engelskJeg elsker deg 100 prosent152920«A Little Bit»EngelskLite grann181821«My Star»EngelskMin stjerne313622«Yorgunum Anla»Tyrkisk, engelskForstå at jeg er skjør105923«Millennium of Love»EngelskTusenår av kjærlighet69224«All to You»EngelskAlt til deg1434 

 Artister som hadde deltatt tidligere 
ArtistLandDeltok iMerknader (del av Voice)1995Roger Pontare1994Deltok sammen med Marie Bergman1992

 Poengtavle 
Ifølge konkurransereglene måtte alle land bruke telefonavstemning. De ti mest populære sangene i hvert land ble tildelt poeng i valørene 1–8, 10 og 12. Det kunne ikke stemmes mer enn tre ganger per telefon. I særskilte tilfeller der telefonavstemning ikke var teknisk gjennomførbart, kunne en jury brukes i stedet. Dette gjorde Latvia, Nord-Makedonia, Romania, Russland og Tyrkia. Hvert land hadde i tillegg en reservejury på åtte personer som skulle brukes om telefonavstemningen sviktet, eller plutselig ikke kunne gjennomføres. Dette skjedde i Nederland, der telefonavstemningen ble avlyst kort tid før finalen på grunn av fyrverkeriulykken i Enschede samme dag. Tavlen er ordnet etter stemmerekkefølgen i finalen.
DeltakerlandPoenggivende landSumPlass617228258514123140131236343628166746742654566810273984235236712251731217281813383845327387333777610457111081051212871285642125751071552222413482156712874512521011818121012871810121041210121012101211210195185103466122121285129656521142088102661068670965145546108367126887107210291557421818447123121121107877103128813631212131105154559102310442106472358541174926123824354234 14

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra8Irland, Island, Israel, Latvia, Russland, Storbritannia, Sverige, Tyskland4Belgia, Estland, Finland, NorgeKroatia, Kypros, Malta, Romania3Spania, Sveits, Østerrike2Frankrike, Nederland1DanmarkNord-MakedoniaTyrkia

 Kommentatorer og poengopplesere 

 Poengopplesere 
Hvert land hadde utnevnt en talsperson som annonserte sitt lands poeng over satellitt på engelsk eller fransk. Under er talspersonene i samme rekkefølge som under avstemningen.Eurovision Song Contest 2000 (tv-program). Stockholm, Sverige: Sveriges Television (SVT). 13. mai 2000.

 Yoav Ginai 
 Marlayne
 Colin Berry
 Evelin Samuel
 Marie Myriam
 Andreea Marin
 Valerie Vella
 Marit Åslein
 Zjanna Agalakova
 Thomas van Hamme
 Loukas Hamatsos
 Ragnheiður Elín Clausen
 Hugo de Campos
 Michael Teschl
 Axel Bulthaupt
 Astrid Von Stockar
 Marko Rašica 
 Malin Ekander
 Sandra Todorovska
 Pia Mäkinen
 Lauris Reiniks
 Osman Erkan
 Derek Mooney
 Dodo Roscic

 Kommentatorer og kringkastere 
De fleste landene som kringkastet finalen, hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 2000 i alfabetisk rekkefølge etter land:

+Kommentatorer og sendinger i ikke-deltakende land Land Kringkaster Kanal Kommentator RTBFRTBF La UneVRTVRT TV1 og  DRDR1Keld Heick Eesti TelevisioonETV YleYle TV1Yle Radio SuomiIris Mattila og Tarja NärhiFrance TélévisionFrance 3RTÉRTÉ OneRTÉ Radio 1Larry GoganRÚVSjónvarpið IBAKanal 1Ingen kommentatorHRTHRT 1 RIKRIK 1Savvidis, Christos (OGAE Cyprus)LTVLTV1PBSTVMNOSNederland 2Radio 2Hijlco SpanMRTMTV 1NRKNRK1Jostein PedersenNRK P1Stein Dag JensenTVRTVR1ORTORT 1 og TVELa Primera BBCBBC OneTerry WoganBBC Radio 2TV DRSSF2TSRTSR 1TSITSI 1SVTSVT2 og  SRSR P3Carolina NorénTRTTRT 1ARDDas Erste DeutschlandfunkThomas MohrORFORF 1FM4Stermann & Grissemann

+Kommentatorer og sendinger i ikke-deltakende landLandKringkasterKanalKommentatorSBSSBS TVUkjentPBSBiHBHTV 1Ismeta Dervoz-KrvavacERTET1 JapanNHKNHK BS2Ingen kommentator, sendt i opptak 14. juli 2000 JugoslaviaRTSRTS 3KUkjent, sendt som redigert opptak LRTLRTRamūnas Česonis og Vilija GrigonytėTVPTVP1 RTPRTP1 RTVSLOSLO1

 Noter 

 Referanser 

 Eksterne lenker 
 Offisiell nettside for Eurovision Song Contest
 Eurovision Song Contest 2000

Kategori:Musikk i 2000
Kategori:2000 i Sverige
Kategori:Eurovision Song Contest